4. napirend
E L Ő T E R J E S Z T É S
Mindszentkálla Község Önkormányzata Képviselő-testületének 
 2026. május 13-i testületi ülésére.

Tárgy: a Képviselő-testület Szervezeti és Működési Szabályzatáról szóló rendeletének módosítása
Előterjesztő: Csombó Zoltán, polgármester
Előkészítette:  Nagy Éva ügyintéző

                                                                                           Jogszabállyal nem ellentétes
  ---------------------------					
         Előterjesztő                                                                       dr. Szabó Tímea
                                                                                                  címzetes főjegyző


Tisztelt Képviselő-testület!
[bookmark: _Hlk30664050]1. A kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet 1. §-a alapján a költségvetési szerv, a központi kezelésű előirányzat, a fejezeti kezelésű előirányzat, az elkülönített állami pénzalap és a társadalombiztosítás pénzügyi alapja kezelő szerve, az állami vagyonról szóló 2007. évi CVI. törvény 3. § (1) bekezdésében meghatározott tulajdonosi joggyakorló szervezet, továbbá jogszabály által a tulajdonosi jogok gyakorlására feljogosított szervezet, valamint a helyi önkormányzat, nemzetiségi önkormányzat, társulás, térségi fejlesztési tanács (a továbbiakban együtt: az államháztartás szervezetei) közfeladataikat és egyéb tevékenységeiket, azok bevételeit és kiadásait, e rendeletben foglaltak szerint nyilvántartják és elszámolják.
Ezen kormányzati funkció kódokat és az önkormányzathoz tartozó telephelyeket az Önkormányzat tekintetében annak Szervezeti és Működési Szabályzatába is át kell vezetni és a Magyar Államkincstár részére meg kell küldeni.
A Versenyképes Járások Program keretein belül nyújtott támogatások könyveléséhez az 1. mellékletben nem szereplő „041140 Területfejlesztés igazgatása”  kormányzati funkciókód felvétele szükséges

INDOKOLÁS

Versenyképes Járások Program keretén belül nyújtott támogatás könyvelése a 041140 Területfejlesztés igazgatása” kormányzati funkción történik, mely kormányzati funkció jelenleg a Szervezeti és Működési Szabályzat kormányzati funkciókat meghatározó mellékletében nem szerepel, ezért a Szervezeti és Működési Szabályzatáról szóló rendelet módosítása szükséges.

Előzetes hatásvizsgálat a jogalkotásról szóló 2010. évi CXXX. törvény 17.§ (1) bekezdése alapján:

A rendelet-tervezet címe:       Mindszentkálla Község Önkormányzata Képviselő-testületének
                                                …/2026.(...) önkormányzati rendelete a Képviselő-testület szervezeti és működési szabályzatáról szóló 13/2013.(X.1.) önkormányzati rendelete módosításáról

Társadalmi-gazdasági hatása:	 Nincs.
Költségvetési hatása: 	A folyósított pénzösszeg, valamint az ehhez kapcsolódó kiadások kezelése meghatározott kormányzati funkció kódon kerülhet tervezésre és felhasználásra.
 
Környezeti, egészségi következményei: 	 Nincs.
Adminisztratív terheket befolyásoló hatása:	 Nincs.
Egyéb hatása:					 Nincs.
A rendelet megalkotásának szükségessége: Jogszabályi megfelelés.

A rendelet megalkotása elmaradása esetén várható következmények: A rendelet megalkotásának elmaradása esetén, annak következményeként jogszabálysértés valósulna meg, felügyeleti szerv törvényességi észrevételét vonná maga után.

A rendelet alkalmazásához szükséges feltételek: 	
- személyi: nincs.
- szervezeti: nincs.
- tárgyi: nincs.
- pénzügyi: nincs.

